Source: https://filippastorek.blog.sme.sk/c/466231/urad-bsk-opat-zacina-voci-poliklinikam-procare-spravne-konanie-vo-veci-ulozenia-pokuty.html?ref=viacrubrika
Timestamp: 2018-07-18 18:09:17+00:00
Document Index: 1058419

Matched Legal Cases: ['§ 79', '§ 6', '§ 26', '§ 43', '§ 119', '§ 8', '§ 27', '§ 27', '§ 2', '§ 2', '§ 3', '§ 79']

Úrad BSK opäť začína voči poliklinikám ProCare správne konanie vo veci uloženia pokuty - Filip Pastorek (blog.sme.sk)
Autor: Filip Pastorek | 11.10.2017 o 23:55 | Karma článku: 2,85 | Prečítané: 726x
Poliklinika ProCare Central (PRO SANUS, a. s.) v minulosti už dostala pokutu za porušovanie právnych predpisov. Poplatky požaduje od pacientov naďalej. V poliklinikách opätovne boli zistené porušenia právnych predpisov.
Úrad Bratislavského samosprávneho kraja ako vecne a mieste príslušný kontrolný orgán nad poskytovateľmi zdravotnej starostlivosti vykonal rozsiahle šetrenie v zdravotníckych zariadeniach patriacich pod ProCare, konkrétne v Poliklinike ProCare Central (PRO SANUS, a. s.) a NsP Medissimo (SI Medical, s. r. o.), pričom zistil viaceré skutočnosti zásadného právneho významu.
Úrad Bratislavského samosprávneho kraja zistil, že v predmetných zdravotníckych zariadeniach vykonávajú objednávanie pacientov nezdravotnícky pracovníci čo je v rozpore so zákonom – citujem z jeho vyjadrenia:
„Poskytovateľ, ktorý je držiteľom povolenia alebo držiteľom licencie na výkon samostatnej zdravotníckej praxe je povinný, ak v odseku 3 nie je ustanovené inak, dodržiavať ustanovenia § 79 ods. 1 písm. a) pri poskytovaní zdravotnej starostlivosti dodržiavať osobitné predpisy,45).
Odkaz 45 znie: § 6 až 17 a § 26 až 41 a § 43 zákona č. 576/2004 Z. z. v znení neskorších predpisov. § 119 a 120 zákona č. 362/2011 Z. z. v znení neskorších predpisov.
Podľa § 8 ods. 4 zákona č. 576/2004 Z. z. špecializovanú ambulantnú starostlivosť poskytuje poskytovateľom určený lekár so špecializáciou v inom špecializačnom odbore ako všeobecné lekárstvo, zubný lekár (ďalej len „lekár špecialista“) alebo zdravotnícky pracovník 8) s príslušnou odbornou spôsobilosťou.
Odkaz 8 znie: § 27 zákona č. 578/2004 Z. z.
Podľa § 27 zákona č. 578/2004 Z. z. zdravotníckym pracovníkom je fyzická osoba vykonávajúca zdravotnícke povolanie.
Podľa § 2 ods. 1 zákona č. 576/2004 Z. z. zdravotná starostlivosť je súbor pracovných činností, ktoré vykonávajú zdravotnícki pracovníci a podľa § 2 ods. 2 zákona č. 576/2004 Z. z., zdravotný výkon je ucelená činnosť zdravotníckeho pracovníka, ktorá predstavuje základnú jednotku poskytovania zdravotnej starostlivosti.
Podľa § 3 ods. 4 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti, súčasťou zdravotného výkonu je aj objednanie poistenca na vyšetrenie vrátane objednania na konkrétny čas.
Z uvedeného vyplýva, že zabezpečenie objednávania poistenca na vyšetrenie poskytovateľom zdravotnej starostlivosti môže byť uskutočňované výhradne zdravotníckym pracovníkom.
Na základe identifikácie pracovníkov, ktorí vykonávajú objednávanie u poskytovateľa zdravotnej starostlivosti spoločnosti PRO SANUS, a. s. a spoločnosti SI Medical, s. r. o., mohlo dôjsť k porušeniu vyššie citovaného právneho predpisu. Z uvedeného dôvodu začne BSK voči menovaným poskytovateľom zdravotnej starostlivosti správne konanie vo veci uloženia pokuty za porušenie § 79, odsek 1.), písmeno a) zákona č. 578/2004 Z. z.“ - koniec priamej citácie z vyjadrenia Úradu Bratislavského samosprávneho kraja.
Správnosť právneho záveru Úradu Bratislavského samosprávneho kraja veľmi jednoznačne potvrdzuje právny názor Ministerstva zdravotníctva Slovenskej republiky, ktorý je verejne dostupný: http://www.health.gov.sk/?poplatky-v-zdravotnictve
Vzhľadom na vyššie uvedené právne skutočnosti je nesporné, že firma ProCare, a. s. ako externá firma ku vzťahu k poistencovi nemôže a nesmie zabezpečovať objednávanie pacientov k poskytovateľom zdravotnej starostlivosti PRO SANUS, a. s. (Poliklinika ProCare Central) a SI Medical, s. r. o. (NsP Medissimo), ktoré sú samostatné právne subjekty, nakoľko objednanie poistenca je súčasťou zdravotného výkonu, ktorý môže realizovať len a len sám poskytovateľ zdravotnej starostlivosti.
Na záver citujem z vyjadrenia Úradu Bratislavského samosprávneho kraja zo dňa 27.09.2017: „Taktiež obchodné praktiky spoločnosti ProCare, a. s. považuje BSK za nekalé a klamlivé z dôvodu, že pacient, ktorý je podľa BSK vo vzťahu k spoločnosti ProCare, a. s. spotrebiteľom, je uvedený do omylu, že hradí poplatok za zdravotnú starostlivosť alebo poplatok, ktorého úhrada je podmienkou na poskytnutie zdravotnej starostlivosti.“ – koniec priamej citácie z vyjadrenia Úradu Bratislavského samosprávneho kraja zo dňa 27.09.2017.
Medializácie pokutovaných poplatkov polikliniky ProCare:
https://ekonomika.sme.sk/c/6890043/zvolenska-ide-preverit-siet-poliklinik-penty-pre-dvojite-platby.html
Za účelom objektívnej kritiky pripájam hypertextové prepojenia na zábery skrytej kamery TV Markíza, ktorá taktiež celú situáciu dlhodobo monitorovala:
> Od: info@procare.sk
> Komu: skater96@centrum.sk
> Dátum: 15.04.2016 14:57
> Predmet: FWD: Fwd: tlačivo pre poisťovňu
Dobry den pan Pastrorek,
preverenie pozadovanej informacie a kontaktovanie ambulancie MUDr. Baloghovej je pristupne iba klientom ProCare s platnym programom osobnej starostlivosti. Bude potrebne, aby ste si aktivovali v poliklinike ProCare program osobnej starostlivosti Nasledne Vam vieme sprostredkovat komplexny klientsky servis vratane spojenia sa a konzultacie s MUDr. Baloghovou.
Z uvedeného písomného vyjadrenia jednoznačne vyplýva, že kontaktovanie ambulancie je prístupné iba klientom ProCare, ktorý majú zakúpený nezákonný kartový program osobnej starostlivosti, inak Vás neobjednajú. Bol som donútený pracovníkmi polikliniky pod hrozbou neposkytnutia zdravotnej starostlivosti si dňa 25. 04. 2016 a 29. 04. 2016 pod nátlakom zakúpiť kartové programy, ktoré sa dokonca časovo prelínajú, čiže poplatky sú duplicitné.
Na záver tohto blogu musím vyjadriť poďakovanie pracovníčkam Úradu Bratislavského samosprávneho kraja z odboru zdravotníctva, ktoré sa veľmi dôkladne a precízne venujú šetreniu jednotlivých podnetov zo strany pacientskej verejnosti. Je to práca neľahká a pevne verím, že aj tento blog vnesie osvetu a informovanosť širokej pacientskej verejnosti, ktorá podporí rozvoj zákonnosti a bude slúžiť na jej upevňovanie a rozvíjanie.
Počet článkov 18 Celková karma 0.00 Priemerná čítanosť 1896